Нова стъпка за Споразумението на кметовете: диалог на различни нива и иновативни подходи на управление
Заключителното събитие от проекта "Да работим заедно за Споразумението на кметовете" (NET-COM) си поставя за цел да даде ясна представа за значимостта на националните платформи и клубове за Споразумението на кметовете, за ползите от тяхната дейност и постиженията до този момент. Заедно с това, в открит диалог ще бъде представен и обсъден отзвукът от изпълнението на Споразумението на национално ниво, с участието на представители на поддържащите структури, националните клубове, общините-членове, Европейската комисия, Изпълнителната агенция за конкурентоспособност и иновации, Съвместния изследователски център и Бюрото на Споразумението. Основна част от дискусията ще представляват препоръките от местните власти, събрани чрез специална анкета в рамките на проекта. 
Международната конференция, която ще се проведе на 8 октомври 2013 г. в Брюксел, ще се фокусира върху диалога с представителите на националните клубове и платформи. Всички лектори и участници ще имат възможността да се включат в дебата относно бъдещите стъпки в развитието на Споразумението на кметовете на европейско, национално и местно равнище. Събитието ще бъде открито от Жерар Манян, изпълнителен директор на европейската мрежа Energy Cities, и ще започне с презентации и дискусии на тема "За какво работят националните клубове" с участието на следните лектори:

• Йоаким Лорец, заместник-кмет на Мюнхен (Германия, TBC)

• Арно Роденбург, кмет на Миден-Делфланд (Холандия, TBC)

• Николае Робу, кмет на Тимишоара или Дан Дякону, заместник-кмет на Тимишоара (Румъния, TBC)

• Таня Христова, кмет на Габрово

• Карин Томасон, заместник-кмет на Йостерсунд (Швеция)
• Франц Бахман, заместник-кмет на Юденбург (Австрия)
• Ищтван Захария, кмет на Молдава на Будва (Словакия, TBC)

• Катлийн ван Бремпт, член на Европейския парламент (Белгия, TBC)

Програмата ще продължи с обсъждане на отзвука от изпълнението на Споразумението на кметовете на национално ниво, като сесията ще бъде водена от Улрике Янсен, изпълнителен директор на Climate Alliance. В дискусията ще вземат участие още Карл-Лудвиг Шибел, изпълнителен директор на Climate Alliance - Италия, Анна Яскула, заместник- директор на полската мрежа „Енергийни градове”, и Алекс Ферховен, ръководител на дирекция „Устойчиво развитие” в Асоциацията на фламандските градове и общини (VVSG).
**************

По инициатива на проект NET-COM, в 15 страни и региони са създадени клубове и платформи за диалог в подкрепа на Споразумението на кметовете, за да се гарантира:

· по-добра комуникация и обмен на знания между местните власти (подписали Споразумението или не), които ще подобрят собствените си умения и ефективност за постигане на целите на Споразумението;
· по-добра комуникация, обмен и взаимодействие между местните власти и ключови участници, като например публични институции (министерства, национални и регионални агенции, регионални/областни администрации, асоциации на местните и регионалните власти) и всички други заинтересовани страни (бизнес, неправителствени организации, асоциации и т.н.), склонни да подкрепят местните власти в усилията им за постигане на целите на Споразумението.

Повече информация за изпълнението на NET-COM можете да намерите на страниците на уебсайта на ЕкоЕнергия, както и, разбира се, на официалния уебсайт на проекта. 
Видео: http://www.youtube.com/watch?v=JAy0fwuZljA
Клубове на Споразумението на кметовете в Европа:
	Клуб 
	Координатор
	
	Клуб 
	Координатор

	Австрия
	Climate Alliance Austria 

	Италия
	Climate Alliance Italy 

	Регион на балтийските държави 
	Union of the Baltic Cities 

	Холандия 

	Klimaatverbond 

	България 
	EcoEnergy Municipal Energy Efficiency Network

	Полша
	Polish Network Energie-Cités 

	Хърватия 

	City of Zagreb 

	Румъния 

	Oraşe Energie România 

	Фландрия, Белгия 

	VVSG – Association of Flemish Cities and Municipalities 

	Сърбия 

	City of Niš 

	Франция 

	Energy Cities 

	Словакия 

	CITENERGO 

	Германия
	Climate Alliance 

	Швеция 

	Klimatkommunerna 

	Украйна

	Energy Efficient Cities of Ukraine 

